Harilikul kuusel ongi kaks tüvevormi, laiem ja kitsam. Mulle meeldivad eriti need sihvakad, terava kitsa ladva ja lühikeste okstega põhjamaadele omased kuused. Ise kutsun neid norra kuuskedeks, mõned kutsuvad soome omadeks. Neil kordadel, kui olen Norras käinud, imetlen alati mäenõlvadel kasvavaid sihvakaid, pliiatsina teravatipulisi, kitsa võraga kuuski. Ka Eestis olen siin-seal taolisi kohanud. Üks noor norra-moodi kuusik kasvab läheduses suure tee ääres riigimetsa kvartalil. Küllap  on taimeaias külviks olnud seemned just sellistelt kitsaskoonusjatelt puudelt kogutud. Küll tahaks kord ka oma metsa selliseid kuuski istutada. Kahjuks ei tunne neid väga noortena ära.